CELEX: C2006/224/50
Language: fi
Date: 2006-09-16 00:00:00
Title: Asia C-319/06: Kanne 20.7.2006 — Euroopan yhteisöjen komissio v. Luxemburgin suurherttuakunta

16.9.2006   
            
            
               FI
            
            
               Euroopan unionin virallinen lehti
            
            
               C 224/26
            
         Kanne 20.7.2006 — Euroopan yhteisöjen komissio v. Luxemburgin suurherttuakunta
   (Asia C-319/06)
   (2006/C 224/50)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: J. Enegren ja G. Rozet)
   
      Vastaaja: Luxemburgin suurherttuakunta
   Vaatimukset
   
               —
            
            
               On todettava, että Luxemburgin suurherttuakunta ei ole noudattanut direktiivin 96/71/EY (1) 3 artiklan 1 ja 10 kohdan sekä EY 49 ja EY 50 artiklan mukaisia velvoitteitaan, koska
               
                           1)
                        
                        
                           se on katsonut, että 20.12.2002 annetun lain 1 §:n 1 momentin 1, 2, 8 ja 11 kohdan säännöksissä on kyse kansalliseen yleiseen järjestykseen (ordre public) liittyvistä poliisia koskevista säännöksistä
                        
                     
                           2)
                        
                        
                           se on kyseisen lain 1 §:n 1 momentin 3 kohdassa saattanut puutteellisesti direktiivin 96/71/EY 3 artiklan 1 kohdan a alakohdan säännökset osaksi kansallista oikeutta
                        
                     
                           3)
                        
                        
                           kyseisen lain 7 §:n 1 momentissa säädetään edellytyksistä, jotka on muotoiltu sillä tavoin puutteellisesti, etteivät ne täytä oikeusvarmuuden turvaamisen edellyttämää selvyyttä
                        
                     
                           4)
                        
                        
                           kyseisen lain 8 §:ssä säädetään, että valvonnan kannalta tarpeellisten asiakirjojen säilyttäminen Luxemburgissa annetaan siellä asuvan, tätä varten valitun (ad hoc) valtuutetun tehtäväksi.
                        
                     
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ensimmäisellä väitteellään komissio moittii Luxemburgin suurherttuakuntaa direktiivin 96/71/EY 3 artiklan 10 kohdan ensimmäisessä alakohdassa tarkoitetun käsitteen ”yleiseen järjestykseen liittyvät säännökset” liian laajasta tulkinnasta. Tämä väite koskee erityisesti: 1) kansallisen lainsäätäjän asettamaa velvollisuutta palkata ainoastaan sellaisia henkilöitä, joiden kanssa Luxemburgiin työntekijöitä lähettävät yritykset ovat tehneet kirjallisen työsopimuksen tai laatineet direktiivin 91/533/ETY (2) mukaisen asiakirjan; 2) kansallista vanhentumisaikaa, joka koskee palkan automaattista mukauttamista elinkustannusten kehityksen mukaan; 3) osa-aikaista ja määräaikaista työtä koskevaan lainsäädäntöön liittyvää vanhentumisaikaa; 4) työehtosopimuksiin liittyvää vanhentumisaikaa.
   Toisella väitteellään komissio moittii Luxemburgin suurherttuakuntaa direktiivin 96/71/EY 3 artiklan 1 kohdan a alakohdan puutteellisesta saattamisesta osaksi kansallista oikeutta siltä osin kuin kansallisella lainsäädännöllä rajataan käsite ”vähimmäislepoajat” koskemaan ainoastaan viikoittaisia lepoaikoja ja jätetään sen ulkopuolelle päivittäisen lepoajan ja taukojen kaltaiset muut lepoajat.
   Lopuksi kolmannella ja neljännellä väitteellään komissio vetoaa EY 49 ja EY 50 artiklan rikkomiseen, joka perustuu sellaisille yrityksille asetettuun velvollisuuteen, joiden työntekijä työskentelee Luxemburgissa pysyvästi tai tilapäisesti, 1) sallia työpaikan ja kaivosten tarkastuksen yhteydessä ”ennen töiden aloittamista””pyynnöstä” ja ”niin pian kuin mahdollista” pääsy tutustumaan sellaisiin olennaisiin tietoihin, jotka ovat valvonnan kannalta välttämättömiä; 2) nimetä Luxemburgissa asuva, tätä varten valittu (ad hoc) valtuutettu huolehtimaan mainituille yrityksille asetettujen velvollisuuksien täyttämistä koskevan valvonnan kannalta tarpeellisten asiakirjojen säilyttämisestä.
   
      (1)  Palvelujen tarjoamisen yhteydessä tapahtuvasta työntekijöiden lähettämisestä työhön toiseen jäsenvaltioon 16 päivänä joulukuuta 1996 annetun Euroopan parlamentin ja neuvoston direktiivi 96/71/EY (EYVL L 18, 21.1.1997, s.1).
   
      (2)  Työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14 päivänä lokakuuta 1991 annettu neuvoston direktiivissä (91/533/ETY) (EYVL L 288, s. 32).